Marco Eugênio Galrão Leite de Almeida

Marco Eugênio Galrão Leite de Almeida (Aracaju, Sergipe, 1959ko urtarrilaren 30a) brasildar elizgizon katolikoa da. 2003tik 2013ra Estânciako apezpikua izan zen eta 2013tik aurrera São Salvador da Bahiako apezpiku laguntzailea da.

 Bizitza 
Marco Eugênio Galrão Leite de Almeida 1959ko urtarrilaren 30ean jaio zen Aracajun, Sergipe estatuan. Ingeniaritza zibileko ikasketak egin zituen Sergipeko Unibertsitate Federalean eta pedagogiako ikasketak Aracajuko San Pio X.aren Fakultatean. Brasiliako Fátimako Ama Birjinaren apaizgaitegian ikasketak burutu ondoren, 1989ko abenduaren 10ean apaiztu zen, Aracajuko artxidiozesian inkardinatuta geratuz.

Apaiz gisa, honako kargu hauek izan zituen: José de Anchieta dohatsuaren elizako parrokoa (1990etik 1997ra); artxidiozesiko pastoralgintzaren koordinatzaileordea; Aracajuko Hegoaldeko Sektoreko Katekesi Eskolako zuzendaria; Aracajuko artxidiozesiko bikario jenerala (1997tik 2001era); San Salbador elizako kapilaua; San Marko elizako parrokoa, artxidiozesiko Kuriako kantzilerra (2001etik 2003ra) eta Aracajuko Laikoentzako Teologia Institutuko irakaslea.

2003ko apirilaren 30ean, Joan Paulo II.a aita santuak Estânciako apezpiku izendatu zuen. Urte bereko uztailaren 16an jaso zuen apezpiku-ordenazioa José Palmeira Lessa artzapezpikuaren eskutik, kontsakratzailekideak Hildebrando Mendes Costa eta Dulcênio Fontes de Matos izanik. Abuztuaren 22an hartu zuen kargua.

Osasun arrazoiengatik, 2013ko irailaren 22an dimisioa eman zuen Estânciako apezpiku kargutik, eta hilaren 25ean Frantzisko aita santuak São Salvador da Bahiako apezpiku laguntzaile izendatu zuen.

 Ondorengotza apostolikoa 

 Erreferentziak 

 Kanpo estekak 

Kategoria:Aracajuarrak
Kategoria:Brasilgo apezpikuak
Kategoria:Brasilgo katolikoak
Kategoria:Joan Paulo II.ak izendatutako apezpikuak